**ΟΝΟΜΑ: ………………………………………………………………… ΗΜΕΡΟΜΗΝΙΑ: ………………………………………………………**

**ΓΛΩΣΣΑ-ΣΥΝΤΑΚΤΙΚΟ**

**ΜΕΤΑΒΑΤΙΚΑ- ΑΜΕΤΑΒΑΤΑ ΡΗΜΑΤΑ**

**Α. ΘΕΩΡΙΑ:**

* **Μεταβατικά** ονομάζουμε τα ρήματα που έχουν αντικείμενο**.** Το αντικείμενο των μεταβατικών ρημάτων είναι συνήθως ουσιαστικό, αλλά μπορεί να είναι και άλλο μέρος του λόγου, ακόμα και ολόκληρη πρόταση**.**
* **Αμετάβατα** ονομάζουμε τα ρήματα που δεν έχουν αντικείμενο.
* **ΣΗΜΕΙΩΣΗ: Ορισμένα ρήματα μπορούν να χρησιμοποιηθούν άλλοτε ως μεταβατικά και άλλοτε ως αμετάβατα.**

Π.χ. Η φωτιά *άναψε*. (αμετάβατο)

*Αλλά*: Ο Νίκος *άναψε* τη φωτιά. (μεταβατικό)

**ΞΑΝΑΘΥΜΑΜΑΙ**:

Το **Αντικείμενο:**

1. Απαντάει στην ερώτηση «ποιον;», «τι;» ή «σε ποιον;»
2. Είναι σε αιτιατική ή σε γενική πτώση.
3. Είναι συνήθως ουσιαστικό ή αντωνυμία, μπορεί όμως να είναι και ολόκληρη πρόταση.

**Β. ΑΣΚΗΣΕΙΣ:**

1. **Ποια ρήματα ονομάζονται μεταβατικά (αντιγράφω τη θεωρία και μαθαίνω); Γράψε μια πρόταση με μεταβατικό ρήμα.**

**ΑΠΑΝΤΗΣΗ:……………………………………………………………………………………………………………………………………………………**

**ΠΡΟΤΑΣΗ:…………………………………………………………………………………………………………………………………………………………**

1. **Ποια ρήματα ονομάζονται αμετάβατα (αντιγράφω από τη θεωρία και μαθαίνω); Γράψε μια πρόταση με αμετάβατο ρήμα.**

**ΑΠΑΝΤΗΣΗ: ……………………………………………………………………………………………………………………………………………………**

**ΠΡΟΤΑΣΗ: ………………………………………………………………………………………………………………………………………………………**

1. **Διάβασε τις παρακάτω προτάσεις με μεταβατικά ρήματα και υπογράμμισε το αντικείμενο.**
2. Ο πατέρας μου έβαλε το βιβλίο στο ράφι.
3. Η Άννα έγραψε ένα γράμμα στη φίλη της.
4. Ο δάσκαλος ρώτησε τον μαθητή.
5. Ο σκύλος έφαγε το κόκκαλο.
6. Η γιαγιά έφτιαξε μια πίτα.
7. **Στο παρακάτω κειμενάκι χρωμάτισε με κόκκινο χρώμα τα μεταβατικά και με πράσινο τα αμετάβατα ρήματα.**

Την Παρασκευή το πρωί η Νάσια ξύπνησε νωρίς. Σηκώθηκε, έπλυνε το πρόσωπό της και στη συνέχεια φόρεσε τα καινούρια της ρούχα. Ζέστανε το γάλα της και άλειψε τις φρυγανιές της με βούτυρο και μαρμελάδα. Φόρεσε τα αθλητικά της παπούτσια και βγήκε έξω. Κάθε μέρα τρέχει για περίπου μία ώρα στο πάρκο. Όταν γύρισε, έκανε ένα γρήγορο ντουζ κι ετοιμάστηκε. Έβγαλε το αυτοκίνητό της από το γκαράζ, χαιρέτησε τον γείτονά της που πότιζε τα λουλούδια του και ξεκίνησε.

1. **Στις παρακάτω προτάσεις να υπογραμμίσεις τα ρήματα και στη συνέχεια να τα γράψεις στη σωστή κατηγορία:**

Π.χ. Η Ζωή **χαιρετάει** τα παιδιά. , έχει αντικείμενο άρα 🡪 μεταβατικό

 Η Ζωή **σκέφτεται**. , δεν έχει αντικείμενο άρα 🡪 αμετάβατο

* O Διονύσης διαβάζει.
* Ο Σταύρος γράφει.
* Η Αποστολία δένει τα κορδόνια της.
* Η Τζωρτζίνα χαμογελάει.
* Ο Νικόλας παρουσιάζει το κύκλωμα.
* Η Βίβιαν στολίζει την τάξη.
* Η Ελένη ζωγραφίζει.
* Ο Γιώργος μεταφέρει το θρανίο.
* Η Ειρήνη τακτοποιεί τα πράγματά της.
* Η Ασπασία μοιράζει τα τετράδια.
* Ο Κωνσταντίνος απαγγέλει ένα ποίημα.
* Η Μαρία χορεύει.
* Ο Γιώργος τρέχει.
* Η Γεωργία τραγουδάει.

|  |  |
| --- | --- |
| **ΜΕΤΑΒΑΤΙΚΑ** | **ΑΜΕΤΑΒΑΤΑ** |
| χαιρετάει | σκέφτεται |
|  |  |
|  |  |
|  |  |
|  |  |
|  |  |

